Талінскі ўніверсітэт прыкладных навук

Талінскі ўніверсітэт прыкладных навук (эст.: Tallinna Tehnikakõrgkool) — дзяржаўная вышэйшая навучальная ўстанова ў Таліне (Эстонія), заснаваная ў 1992 годзе. Універсітэт забяспечвае вышэйшую адукацыю ў галіне машынабудавання. Універсітэт мае шэсць інстытутаў: архітэктурны, цыркулярнай эканомікі і тэхналогій, эканомікі паслуг, будаўніцтва, лагістыкі, тэхналагічны. Сам універсітэт невялікі па колькасці студэнтаў, у ім у суме навучаецца прыкладна 4000 студэнтаў. Акадэмічны склад ВНУ складае 199 выкладчыкаў. Развіццё ўніверсітэта на працягу гісторыі: 1915 — Талінская камерцыйная школа для хлопчыкаў; 1918 — Гарадская навуковая школа; 1919 — Другай талінская навуковая школа; 1923 — Талінская гарадская тэхнічная сумесная гімназія; 1925 — Дзяржаўная тэхнічная сумесная гімназія; 1929 — Талінскі тэхнікум; 1944 — Першы талінскі прамысловы тэхнікум; 1945 — Талінскі прамысловы тэхнікум; 1948 — Талінскі тэхнікум архітэктуры і будаўніцтва; 1954 — Талінскі тэхнікум па будаўніцтве; 1961 — Талінскі тэхнікум будаўніцтва і механікі; 1992 — Талінская вышэйшая тэхнічная школа (прызнана дзяржавай установай прафесійнай вышэйшай адукацыі); 1999 — Талінскі інжынерны каледж; 2012 — Талінскі ўніверсітэт прыкладных навук. У верасні 2019 года былы каледж Ляэнэ-Вірумаа быў аб’яднаны з Талінскім ўніверсітэтам прыкладных навук і створаны Інстытут эканомікі паслуг. Цяпер універсітэт працуе ў двух месцах: у Таліне і ў Мыдрыку ў акрузе Ляэнэ-Вірумаа. Галерэя Крыніцы Спасылкі На Вікісховішчы ёсць медыяфайлы па тэме Талінскі ўніверсітэт прыкладных навук tktk.ee — афіцыйны сайт